kardosdrur/scandi-wiki huggingface dataset:
Fucking forelsket

Fucking forelsket er en ungdomsroman skrevet af Nils Schou og udgivet af forlaget Apostrof i 2003. Cool Love er en bog udgivet i 2005 af Apostrof som en fortsættelse til Fucking forelsket.

Handling

Bogen handler om en dreng der hedder Andreas, og er 15 år gammel, der skriver dagbog til sin døde mor, om sit nye liv med hvordan de flyttede rundt og hans far Bjarne kun er i deres køkken, og at han skal passe sin lillebror Filip. 

Pludselig kommer der en pige ind i hans liv, som gør hele livet endnu mere besværligt, end det var i forvejen. Han mødte hende første gang ved skolens cykelskur, hvor hun var punkteret og han hjalp med at lappe cyklen. Men Andreas har et problem for Monika, som pigen hedder, har en kæreste i forvejen, ved navn Tom P. En aften da en af pigerne fra klassen holdt fest, er både Monika, Andreas og Tom P. med. Andreas havde taget solbriller på, så han kunne sidde og kigge på Monika så længe og meget han ville, uden nogen andre kunne se det.  

Ungdomsbøger
Litteratur i 2003
Cathys bog

Cathys bog er en alternate reality game-roman fra 2006 skrevet af Sean Stewart og Jordan Weisman. Denne interaktive bog er den første af sin slags inden for ungdomslitteraturen. Bogen er skrevet som en dagbog, hvor man følger Cathys forelskelse, i en asiatisk mand ved navn Victor.

Handling 

Cathy vågner en morgen med et stikmærke på sin ene arm. Dagen før slog hendes kæreste Victor op med hende, og Cathy er dybt ulykkelig. Cathy undrer sig over, hvor stikmærket kommer fra. Hun opsøger Victor i hans onkels store palæ, som Victor låner. Hun bryder ind i huset og finder alle hans breve og billeder, der finder hun et billede af Victor og hans eventuelle kone og barn. Bianca er pigen og Gieselle er konen, det står der bag på billedet. Hun finder også hans kalender og bladrer den igennem.

Hun ser, at han har en aftale med en der hedder Carla, og der bliver hun for alvor mistænksom, omkring hvem Victor i virkeligheden er. Men der er noget mystisk ved det, fordi hun havde læst, at Carla var død. Hun var blevet skudt i maven 2 gange. Cathy ser at Victor og Carla har haft mange aftaler lige inden hendes død, og lige pludselig stopper aftalerne. Cathy mistænker Victor for at have dræbt Carla. Hun løber ud af huset, fordi hun hører trin uden for huset. Hun tager alt det, hun kan nå at putte ned i sin taske. 

Emma hendes bedste veninde, syntes at Cathy er uansvarlig, når hun bryder ind i Victors hus, og siger, at hun skal holde sig fra ham. Cathy har besluttet sig for at finde ud af, hvad det er, Victor har gang i, og hun har ikke tænkt sig at give op. Hun bryder ind på Victors arbejdsplads Intrepid, fordi at han er forsvundet, men her er han heller ikke. Hun går tilbage til hendes bil, hvor hun bliver kidnappet.
 
Cathy bliver ført op til en mand ved navn Fader Lu, hvor hun bliver stillet en masse spørgsmål om Victor. Cathy bliver truet på livet af fader Lus datter Jun. Jun fortæller Cathy, at hun skal dø ligesom Carla, midt i det hele kommer Victor ind. Jun begynder at skyde på Victor, men mærkeligt nok sker der ingenting, hans skudsår bliver helet med det samme. Og fader Lu bliver nødt til at komme med en forklaring. Han forklarer, at Victor er udødelig og alle brikkerne falder på plads. Politiet bryder ind, de kunne finde Cathy via hendes mobils signal. Victor forklarer, at han gik fra hende, fordi han vidste, hun skulle dø en dag, og det vil han ikke kunne leve med. Fader Lu bliver anholdt, og Cathy kommer hjem i sikkerhed.

Målgruppe 
Bogen er mest for piger i aldersgruppen 15-16 år. Der er mange detaljer og personer at holde styr på, så man skal give sig god tid til at læse den. Engelsk er en god ting at kunne, hvis man læser denne bog.

Ungdomsbøger
New Life Africa International

New Life Africa International (NLAI) er en dansk mission, som udfører deres arbejde i Nakuru, Kenya.

Missionen tilbyder primært gratis skole for børn fra lavere stillede familier, flere hjem for henholdsvis drenge og piger, hvor de fleste af dem er tidligere gadebørn eller er på anden måde svigtede børn. 

Ledelsen af missionen har siden 1994 været danskerne Susanne- og Leif Madsen, som er udsendt af Pinsekirken, Bethania Kirkecenter i Blåhøj ved Varde.

Missionen 

I 1993 får Leif Madsen en drøm, hvor i han tydeligt ser et billede af sin kone og ham omringet af afrikanske børn som er på vej til skole. I flere dage grublede Leif over denne drøm indtil han fortalte sin kone om hvad han nu mente måtte være et kald fra Herren ham selv. Familien Madsen, bestående af Leif, Susanne og deres 4 fælles børn, flyttede i sommeren 94 deres hjem fra Varde i Jylland til Nakuru, Kenya. Her tog Leif kontakt til en lokal pastor, som fra en kirke midt i Nakuru sørgede for et enkelt måltid mad hver dag til byens mest udsatte børn og unge, hvor flere af dem var hjem- og forældreløse. 

Leif og Susanne spurgte pastoren om de måtte hjælpe til i kirken. Pastoren svarede selvfølgelig at det var de varmt velkomne til og det gjorde de så. Efter oplevelsen besluttede Leif at de skulle åbne en skole for børnene som nærmest intet andet havde end troen på Gud og en bedre tilværelse.

Parret startede med at leje en lejlighed til 5 piger, som var kommet i kirken. Pigerne blev indsat i forskellige skoler. Deres familier kunne ikke betale for skoleuniformer og bøger så de havde alle droppet ud af Kenyas ellers gratis Primal School. Alle de 5 piger, som kom fra voldelige familier blomstrede op. Det gav lyset og viljen for Madsen Parret til at skaffe flere finanser så flere kunne hjælpes.

I dag driver missionen et børnehjem for 98 børn og unge, en børnehaveskole på Nakurus losseplads og et kvindecenter til rehabilitering af kvinder. 

Børnehjemmet er i gang med at udvide og vil i 2017 være i stand til at huse dobbelt så mange drenge.

Ekstern henvisning

Kristne organisationer
De Gule Sider

De Gule Sider A/S var en dansk forlagsvirksomhed, der udgav telefonbøger og drev nummeroplysningstjenester på internettet.

Virksomheden hed tidligere TDC Forlag og var et 100% ejet datterselskab i TDC-koncernen. TDC frasolgte sine forlagsaktiviteter 14. oktober 2005 for 4,85 mia. kr. til det udenlandske konsortium European Directories. Som følge af salget skiftede forlaget navn til De Gule Sider A/S.

Siden 14. marts 1998 drev De Gule Sider A/S internettjenesten degulesider.dk.

Den 25. november 2011 erklærede European Directories De Gule Sider konkurs. Dele af virksomheden blev i december samme år opkøbt af den hidtidige konkurrent Eniro (Krak A/S), som bl.a. overtog det registrerede varemærke De Gule Sider og internet-søgetjenesten degulesider.dk.

Navnets oprindelse 
Begrebet 'gule sider' daterer sig imidlertid helt tilbage til 1883, hvor en forlægger i Wyoming, USA, løb tør for hvidt papir og i stedet trykte sine telefonbøger på gult papir; i 1886 udgav han den første officielle telefonbog med gule sider. I dag anvendes betegnelsen om fagbøger i de fleste lande. Oprindeligt var De Gule Sider navnet på fagbøgerne fra TDC Forlag, mens navnebøgerne hed De Hvide Sider.

Referencer

Ekstern henvisning 
 De Gule Sider.dk 

Forlag fra Danmark
Informationskataloger
Eniro
Alain Robbe-Grillet

Alain Robbe-Grillet (18. august 1922 – 18. februar 2008) var en fransk forfatter og filminstruktør. Han var en af foregangspersonerne i udviklingen af den såkaldte nouveau roman fra 1950'erne og blev i 2004 indvalgt i Académie française. Dertil kommmer hans filmarbejde, hvor især hans manuskript til Alain Resnais' film I fjor i Marienbad (1961) står som et betydeligt værk. Han skrev flere manuskripter og instruerede også nogle film selv, heriblandt L'Éden et après.

Bibliografi 
Udvalgte værker af Robbe-Grillet.

Romaner 
 Jalousi (1957)
 Dupont er død (1969)
 Øjnene (1969)
 I illusionens grønne skove

Andre genrer 
 På vej mod en ny roman (1965)

Filmografi 
Udvalgte film af Robbe-Grillet.
 I fjor i Marienbad (L'année dernière à Marienbad, 1961, manuskript)
 Trans-Europ-Expres (1966, manuskript og instruktion)
 L'Éden et après (1970, manuskript og instruktion)
 La belle captive (1983, manuskript og instruktion)
 Gradiva (2006, manuskript og instruktion)

Eksterne henvisninger 

 

Manuskriptforfattere fra Frankrig
Filminstruktører fra Frankrig
Romanforfattere fra Frankrig
Faglitterære forfattere fra Frankrig
Alice i Eventyrland (flertydig)

Alice i Eventyrland er en berømt børnebog (originaltitel: Alice in Wonderland), der er filmatiseret flere gange.

Bogen 
 Alice i Eventyrland

Film og tv 
 Alice in Wonderland (film fra 1903), en britisk stumfilm
 Alice's Adventures in Wonderland (film fra 1910), en amerikansk stumfilm
 Alice i Eventyrland (film fra 1915), stumfilm
 Alice i Eventyrland (film fra 1931), spillefilm
 Alice i Eventyrland (film fra 1933), spillefilm
 Alice i Eventyrland (film fra 1949), spillefilm
 Alice i Eventyrland (film fra 1951), tegnefilm fra Disney
 Alice i Eventyrland in Paris, 1966 tegnefilm
 Alice i Eventyrland (film fra 1966), tv-film
 Alice's Adventures i Eventyrland (film fra 1972), filmmusical
 Alice i eventyrland (film fra 1972). dansk børnefilm fra 1972 af Gert Fredholm
 Alice i Eventyrland (film fra 1976), porno filmmusical
 Alice i Eventyrland (film fra 1983), tv-film baseret på et Broadway-stykke
 Alice i Eventyrland (film fra 1985), spillefilm
 Alice i Eventyrland (film fra 1999), tv-film
 Alice i Eventyrland (film fra 2006)
 Alice i Eventyrland (film fra 2010), film af Tim Burton

Se også 
 Alice i Eventyrland-syndromet
 Alice i Eventyrland (Disneyland)
 Alice i Eventyrland (musical), en musical fra 1886
Grunnskole

Grunnskole er betegnelsen for den obligatoriske, 10-årige skolegang for børn i alderen fra 6 til 16 år i Norge. Grunnskolen omfatter alle barne- og undomsskoler i Norge. Kommunerne har ansvaret for driften af de offentlige grunnskoler, mens private driver de såkaldte friskoler, det vil sige private, statsstøttede grunnskoler og videregående skoler med egenbetaling.

Grunnskolen omfatter barneskolen, som har 1. til 7. klassetrin fordelt på småskoletrinnet (1.-4.) og mellomtrinnet (5.-7.), samt ungdomsskolen (ungdomstrinnet) som har 8. til 10. klassetrin. I de sidste år er det blevet mere normalt med såkaldte 1-10 skoler. En række nye skoler bygges nu med en samling af alle trin fra 1. til 10. klasse på samme sted, og med en fælles rektor og lærerstab.

Uddannelse i Norge
Grundskole
Barneskole

Barneskole er betegnelsen på den skole i Norge, med elever fra første til syvende klasse. Mindre barneskoler har kun elever fra første til fjerde klasse. Skoler hvor to eller flere klassetrin er slået sammen, kaldes fådelte skoler; mens små skoler med alle eleverne i én gruppe kaldes udelte. Årgangene deles for det meste ind i småskoletrinnet, som omfatter eleverne i 1. til 4. klasse, og mellomtrinnet, fra 5. til 7. klasse.
 

Barneskolen er en del af grunnskolen.

Grundskole

el:Δημοτικό σχολείο
Videregående skole

Videregående skole er den del af grunduddannelsen i Norge som bygger videre på grunnskolen. Den har tre klassetrin.
Alle unge mellem 16 og 19 år har ret til et af de tre alternative grundkurser (studieretninger) som de har søgt ind på, og til to års videre oplæring som bygger på grundkurset. Alle har ret til tre års videregående oplæring spredt ud over en femårsperiode.

Ungdomsuddannelse
Uddannelsesinstitutioner
Amsterdam Zuidoost

Amsterdam Zuidoost er en af de 15 bydele (stadsdelen) i byen Amsterdam. Bydelen består af fire beboelsesområder Bijlmermeer, Venserpolder, Gaasperdam og landsbyen Driemond samt et forretningsområde Amstel III/Bullewijk der også inkluderer friluftsområdet "ArenA Boulevard".

Amsterdam Zuidoost har omtrent 86.000 indbyggere i 38. 000 houses. Mere end 130 nationaliteter skaber end multikulturel atmosfære. 30% af indbyggerne er af hollandske oprindelse, 30% fra Surinam, 23% af afrikask oprindelse, 6% fra de Hollandske Antilelr og 2% fra Marokko.

Geografisk er Amsterdam Zuidoost en eksklave for Amsterdam, da området ikke er direkte forbundet med nogle af de andre bydele.

Eksterne henvisninger 

 www.zuidoost.amsterdam.nl
(Officiel hjemmeside for Amsterdam Zuidoost)

Zuidoost
Subnationale enheder i Nederlandene
Embraer

Embraer eller Empresa Brasileira de Aeronáutica S.A er et brasiliansk konglomerat der producerer fly. 

Selskabet producerer kommercielle, militære og privatfly og laver også forskellige aeronautiske researchopgaver. Fra 1999 til 2001 var det Brasiliens største eksportør og er i dag en af de tre største eksportører i landet. Blandt alle flyproducenter verden over er selskabet fortiden det tredje største målt på årlige leveringer (efter Boeing og Airbus) og har den fjerde største arbejdsstyrke (efter Boeing, Airbus og Bombardier).

Selskabets hovedkvarter, fabriksdel, design og konstruktions kontorer ligger i São José dos Campos, São Paulo. Embraer har også et udviklingscenter med testfaciliteter ved Gavião Peixoto, i staten São Paulo. Dette sted inkluderer en 5000 meter lang landingsbane, den tredje længste i verden. 

Embraer har vedligeholdelse og forretningscentre i USA og salgskontorer i Frankrig, Singapore og Kina.
Per 31. december, 2007 havde Embraer totalt 23,770 ansatte og ordrer for i alt 18.8 milliarder dollars.

Fly

Kommercielle fly 
 Embraer EMB 110 Bandeirante
 Embraer EMB 120 Brasilia
 Embraer EMB 121 Xingu
 Embraer/FMA CBA 123 Vector
 Embraer ERJ 145 familien, bestående af:
 Embraer ERJ 135
 Embraer ERJ 140
 Embraer ERJ 145
 Embraer E-Jets, bestående af:
 Embraer 170
 Embraer 175
 Embraer 190
 Embraer 195

Militær fly 
 Embraer EMB 312 Tucano
 Embraer EMB 314 Super Tucano
 AMX International AMX
 Embraer ERJ 145 militær versioner, bestående af:
 Embraer 145 AEW&C
 Embraer 145 RS/AGS
 Embraer P-99
 Embraer C-390

Privatfly 

 Embraer Phenom 100
 Embraer Phenom 300
 Embraer MLJ
 Embraer MSJ
 Embraer Legacy 600
 Embraer Lineage 1000

Landbrug 
 Embraer EMB 202 Ipanema

Referencer

Eksterne henvisninger 

 Embraers hjemmeside 

Fly- og helikopterproducenter
Konglomerater fra Brasilien
Clancy Bouvier

Clancy Bouvier har været gift med Jacqueline Bouvier og har i det ægteskab fået børnene: Marge Simpson, Patty Bouvier & Selma Bouvier.
Han optræder kun i et enkelt afsnit af serien – i afsnittet: Fear of Flying

Det eneste man får oplyst i afsnittet er at han til Marge's store forskrækkelse, er ansat som stewardesse på et fly, hvor han tidligere har fortalt at han er pilot.

Eksterne henvisninger 
Simpsons wiki om Clancy Bouvier

Figurer i The Simpsons
Luteiniserende hormon

Sp
Luteiniserende hormon (LH) er et hormon, der syntetiseres og udskilles af gonadotroper i hypofysens forlap. Sammen med FSH sørger hormonet for normal reproduktiv funktion. I kvinder signalerer hormonet ægløsning, mens det i mænd stimulerer Leydig-cellernes produktion af testosteron.

Hormoner
Stadsschouwburg Amsterdam

Stadsschouwburg Amsterdam (hollandsk – omtrent byteater) er navnet på teatret på Leidseplein i Amsterdam, Holland og ligeledes navnet på dets forgængere i nærheden, hvoraf ingen eksisterer mere.

(Neder)duytsche Academie (1617-1637) 
I 1617 grundlagde dramatikerne Samuel Coster og Bredero sammen med deres Rederijkerskamer "In Liefde Bloeyende" det Duytsche Academy, en institution efter forbillede af de italienske akademier, for at popularisere videnskab gennem forelæsninger på det nationale sprog. Akademiet blev etableret i en træbygning ved Keizersgracht i Amsterdam, hvor det nuværende hotel Blakes ligger.

Det første Schouwberg (1637-1664) 
Det første Schouwburg på Keizersgracht 384 var Amsterdams første rigtige byteater, og var baseret på Teatro Olimpico i Italien. På stedet ligger nu hotellet The Dylan.

Teatret blev bygget i 1637 af Jacob van Campen, der brugte ordet Schouwburg om det.

Det nye teater (1665-1772) 

I 1664 blev det besluttet, at Van Campen's lille teater skulle erstattes af en større teaterbygning, der levede bedre op til tidens vaner og barokarkitekturen. Dette nye teater var dobbelt så stort som det gamle og åbnede den 26. maj 1665. Grundstenen var blevet lagt af den yngste datter af forfatteren Jan Vos.

Bygningen blev jævnligt vedligeholdt og udvidet, men den 7. maj 1772 brød bygningen i brand under en forestilling. Ilden slukkede sig selv, men ikke inden den havde krævet livet for 18 personer og havde ødelagt 22 huse omkring teatret.

Det første teater på Leidseplein (1774-1892) 

Byteatret flyttede til Leidseplein og åbnede i 1774 eller 1790 (med en trækonstruktion bag en stenfacade) med et stykke af August von Kotzebue. Dette teater brændte ned i 1892.

Det nuværende teater på Leidseplein (1894-nu) 
Det nuværende teater erstattede dets nedbrændte forgænger. Bygget mellem 1892 og 1894 efter design af Jan L. Springer (1850–1915) med hjælp fra faderen J. B. Springer og Adolf Leonard van Gendt. Det står ved siden af Melkweg på Leidseplein.

Efter 2. verdenskrig, optrådte Den hollandske opera her, indtil Stopera blev åbnet.

Trivia 
Når AFC Ajax vinder en stor sejr, kommer de til teatrets trappe for at blive hyldet.

Se også 
 Polly Cuninghame – Maria Gartman – Johanna Wattier

External links 
 Hjemmeside
 Monument 

Teatre
Bygninger, konstruktioner og anlæg i Amsterdam
Jam (Michael Jackson sang)

"Jam" er en sang fra Michael Jacksons album Dangerous fra 1991. Sangen blev udgivet på single i 1992 og opnåede en førsteplads på den franske hitliste.

Handling
Sangen handler om, at folk skal stå sammen og hjælpe hinanden. Michael Jackson mener, at både de magtfulde og de mindre magtfulde skal stå sammen og gøre, hvad de kan. Samtidig siger han, at vi skal leve hver eneste dag, som om det er den sidste i vores liv.

Musikvideo
Musikvideoen til sangen blev udgivet i juli 1992. I musikvideoen danser Michael Jackson i en kælder-lignende sag. Undervejs støder han på flere og flere mennesker, som han så spiller basketball med. Til sidst i musikvideoen kan man se ham prøve at lære Michael Jordan at danse, og før dette prøver Jordan at lære Michael Jackson at spille basketball.

Gæsteoptræden
Undervejs i sangen rapper Heavy D en tekst.

Singler fra 1992
Sange fra 1991
Sange af Michael Jackson
VM i skak 1910 (Lasker-Janowski)

VM i skak 1910 var en match mellem den regerende mester, Emanuel Lasker fra Tyskland, og udfordreren den polskfødte Dawid Janowski, som var bosat i Frankrig. Matcen blev afviklet Berlin, Tyskland i perioden 8. november – 10. december 1910. Vinderen af matchen var den, der nåede først til otte sejre uden remiser. Lasker bevarede titlen ved at vinde 8 – 0 i løbet af blot 11 partier. Dette var anden gang, han forsvarede sin titel i 1910; den første var i matchen mod Carl Schlechter.

Matchregler 
Matchen galdt først til otte sejre – remis tæller ikke.

Styrkeforholdet inden matchen 
Lasker havde – med pauser, hvor han plejede sin karriere som matematiker – været dominerende i verdensskakken og siddet på verdensmestertitlen, siden han erobrede den fra Wilhelm Steinitz ved en match i 1894.

Hans seneste matchforsvar – i januar-februar samme år mod Schlechter – var dog meget tæt på at ende galt. I en match på ti partier begik Lasker en stor fejl i femte parti og tabte, og da de øvrige partier endte remis, var han nødt til at vinde sidste parti for at redde uafgjort. Schlechter spillede på gevinst og stod til at vinde i en kompliceret stilling, men regnede galt og tabte. Det er ikke helt klart hvorfor "remis-mesteren", som han blev kaldt i sin samtid, Schlechter spillede for at vinde, men det menes, at Lasker havde en klausul om, at modstanderen skulle vinde med to for at overtage titlen.

Janowski var en stærk polsk spiller, der dog ikke havde de store resultater. Han havde spillet to matcher mod Lasker i 1909, hvor de havde spillet lige op i den første, men hvor Lasker havde vundet stort i den anden. Ifølge Chessmetrics historiske ratingberegning var der stor forskel på spillerne i november 1910, hvor Laskers rating er beregnet til 2820 og Janowskis til 2647.

Matchresultat

Eksterne henvisninger 
 Matchens partier findes på WorldChessLinks.net
 Lasker vs Janowski 1910, artikel på Chessgames.com

Noter 

VM-matcher i skak
Sport i 1910
Amalie Bruun

Amalie Bruun (født 6. januar 1985 i København) er en dansk sangerinde og sangskriver. Hun udgav sit debutalbum i 2006 på Kick Music med 11 sange skrevet af hende selv og hendes far Michael Bruun. Amalie Bruun er også pianist og skriver sange med andre komponister, heriblandt Moh Denebi fra Stockholm. I 2008 lavede hun titelsangen til Reality showet Paradise Hotel. Sangen hedder If You Give It Up og der er også lavet musikvideo i Mexico, hvor showet foregår.
Amalie Bruun tog til New York senere i 2008 og vandt New York songwriters circle international award. Efter noget tid i USA flyttede hun tilbage til sit barndomshjem i Nordsjælland. 

I 2010 udgav hun EPen 'Branches', som blev indspillet i Pirate Studios i New York i samarbejde med Watt White.

I august 2010 spillede Amalie Bruun med i en reklamefilm for Chanel parfumen Bleu De Chanel, instrueret af Martin Scorsese, sammen med Gaspard Ulliel og Ingrid Schram.

Hun var ligeledes med i The Lonely Island, "Jack Sparrow", hvor man så hende som Forrest Gumps kone Jenny sammen med Michael Bolton.

I foråret 2012 udsendte hun singlen "Siren", skrevet og produceret i samarbejde med Mark Saunders på A:larm Music.

I foråret 2013 var hun med på sangen "Definition of Rap Flow" af R.A. The Rugged Man.

Diskografi 
 Amalie Bruun (2006)
 Housecat (EP) (2008)
 Branches (EP) (2010)
 Siren (Single) (2012)
 Myrkur (EP) (2014)
 M (Album) (2015)
Mareridt (Album) (2017)
Folkesange (Album) (2020)

Referencer

Eksterne henvisninger 
 
 Shedding Light on the Darkness of Myrkur  bandcamp.com 16. september 2014

Sangere fra Danmark
Personer fra København
VM i skak 1910 (Lasker-Schlechter)

VM i skak 1910 var en match mellem den regerende mester, Emanuel Lasker fra Tyskland, og udfordreren Carl Schlechter fra Østrig-Ungarn. Matcen blev afviklet i Wien, Østrig-Ungarn og Berlin, Tyskland i perioden 7. januar – 10. februar 1910. Matchen var over ti partier. Det er ikke helt klart, hvilke matchregler, der har været, men Lasker bevarede titlen ved at opnå uafgjort 5 – 5. Senere samme år forsvarede han sin i en match mod David Janowski.

Matchregler 
Matchen blev spillet over ti partier. Det er ikke helt klart, hvad betingelserne har været. Som det fremgår af matchforløbet, spillede Schlechter hårdt på gevinst i 10. parti, hvor han kunne nøjes med uafgjort for at vinde 5½ – 4½. Det menes, at der har været en skjult klausul om, at udfordreren skulle vinde med to for at overtage titlen. Dette krav havde Lasker også senere, da han i 1911 blev udfordret til en match af José Raúl Capablanca, hvilket var medvirkende til at forhandlingerne strandede.
I samtiden mente man dog, at Schlechters gevinstforsøg skyldtes, at han ikke ville være verdensmester på en enkelt fejl, begået af Lasker i femte parti, men reelt ville vinde mesterskabet.

Styrkeforholdet inden matchen 
Lasker havde – med pauser, hvor han plejede sin karriere som matematiker – været dominerende i verdensskakken og siddet på verdensmestertitlen, siden han erobrede den fra Wilhelm Steinitz ved en match i 1894.

Schlechter havde været at regne blandt verdens fem-ti bedste siden turneringen i Wien 1898. Blandt hans bedste resultater var en delt sejr i Wien i 1908.

Matchresultat

Eksterne henvisninger 
 Lasker vs Schlechter 1910, artikel og partier på Chessgames.com
 Cree, Graeme: 1910 World Chess Championship, artikel

Noter 

VM-matcher i skak
Sport i 1910